Pirkko Mannolahttp://www.iltasanomat.fi/haku/?search-term=Pirkko%20Mannola joutui hurjaan pyöritykseen tultuaan valituksi Miss Suomeksi vuonna 1958. Tuore missi kiskaistiin heti mukaan iskelmäbisnekseen ja elokuviin.Mannola tahkosi useamman elokuvan vuodessa ja heitti keikkaa aina Saksaa myöten, vaikka ei ollut saanut töihin juuri minkäänlaista koulutusta. Pahimmillaan ohjaajat ilkeilivät nuorelle näyttelijänalulle, mutta eivät silti ohjeistaneet. Toisessa ääripäässä olivat ohjaajat, joille kävi kaikki – ja jälkikin oli sen mukaista.- Aikaa itsensä hoitamiseen tai hoivaamiseen ei jäänyt, Mannola muistelee nyt Tv-lehdessä 1950- ja -60-luvun taitetta.- Siinä olisi tarvittu managerin apua tai enemmän omaa järkeä, mutta minä vain painoin töitä kuin pieni eläin. Ja oli siinä varmasti sellaista ryöstöviljelyäkin, kun ei itse osannut määritellä, paljonko teki ja mitä. Kyllä niitä vääriäkin valintoja tuli tehtyä: kaikkia värejä ja sävyjä on elämässä ollut.Pääasiallisesti noista vuosista jäi kuitenkin hyvät muistot, ja Pirkko, 75, uskoo myös nauttineensa tiiviistä työtahdistaan. - Olin minä varmaankin jollain tavalla onnellinen ja tyytyväinen, mutta myös aika yksinäinen. Oma nuoren ihmisen elämä jäi siinä aika pitkälti elämättä, hän miettii.- Olin kauhean nuori ja hirveän lapsellinen eikä kukaan oikein pitänyt puoliani, mutta ei se mitään: kaikesta on selvitty ja ihan hyvin on mennyt, hän virnistää.Kuka ohjaaja itketti Mannolaa? Lue lisää uudesta IS Tv-lehdestä, joka on nyt juhannuksen kunniaksi jopa 92-sivuinen!